Мемлекет Назарбаев университетін алдағы үш жыл бойы қаржыландырады
DATE: 14:56, 23 Қаңтар 2024 | GMT +5
TITLE: Мемлекет Назарбаев университетін алдағы үш жыл бойы қаржыландырады
URL: https://kaz.inform.kz/news/memleket-nazarbaev-universitetn-aldagi-ush-zhil-boyi-karzhilandiradi-3bb859/
META: DATE: 14:56, 23 Қаңтар 2024 | GMT +5
TOTAL WORDS: 129
AUTHOR(S):
TEXT: «Назарбаев университетіне өткен жылдағыдай шамамен 42 млрд теңге қаржы бөлеміз. Алдағы 3 жылда университетке қолдау көрсететін боламыз. Мемлекеттен бөлінген қаржыға мемлекеттік білім тапсырысы және мақсатты депозиттер кіреді. Сондықтан, алаңдаудың қажеті жоқ», — деді Саясат Нұрбек Үкімет отырысынан кейін өткен баспасөз мәслихатында. Сонымен қатар министр алдағы 3 жыл бойы бөлінетін қаржының бюджетте бекітілгенін айтты. Еске салсақ, былтыр Ғылым және жоғары білім министрлігі Назарбаев университетін қаржыландыру көлемі жылдан-жылға азайып келе жатқанын хабарлаған еді. «2020 жылы Назарбаев университетін қаржыландыруға республикалық бюджеттен 55 243 246, 6 мың теңге, 2021 жылы — 57 384 102, 2 мың теңге, 2022 жылы — 45 038 666, 7 мың теңге, ал 2023 жылы — 42 571 878, 8 мың теңге бөлінді. Соңғы екі жылда қаржыландыру сомасы өткен жылдармен салыстырғанда азайды», — деп жауап берді министрлік Kazinform сауалына
